62022CO0302_INF
Διάταξη του Δικαστηρίου (όγδοο τμήμα)της 3ης Οκτωβρίου 2022 – Freebird Airlines Europe
(Υπόθεση C‑302/22)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Αεροπορικές μεταφορές – Κανονισμός (EΚ) 261/2004 – Άρθρο 5, παράγραφος 3 – Αποζημίωση των επιβατών αεροπορικών μεταφορών σε περίπτωση σημαντικής καθυστερήσεως της πτήσεως – Απαλλαγή από την υποχρέωση αποζημίωσης – Έκτακτες περιστάσεις – Πρόσκρουση πτηνών σε αεροσκάφος – Ελιγμός πεδήσεως έκτακτης ανάγκης ο οποίος συνεπάγεται ζημιά στα ελαστικά του αεροσκάφους»
Μεταφορές – Αεροπορικές μεταφορές – Κανονισμός 261/2004 – Άρθρο 5, παράγραφος 3 – Αποζημίωση των επιβατών αεροπορικών μεταφορών και παροχή βοήθειας σε αυτούς – Ματαίωση ή μεγάλη καθυστέρηση της πτήσεως – Απαλλαγή από την υποχρέωση αποζημιώσεως – Προϋπόθεση – Έκτακτες περιστάσεις – Έννοια – Διακοπή της φάσεως απογειώσεως ενός αεροσκάφους λόγω προσκρούσεως σε αυτό πτηνών, με συνέπεια τη διενέργεια ελιγμού πεδήσεως έκτακτης ανάγκης ο οποίος συνεπάγεται την πρόκληση ζημίας στα ελαστικά του εν λόγω αεροσκάφους – Εμπίπτει – Λήψη, από τον αερομεταφορέα, όλων των εύλογων μέτρων για την αποτροπή της ματαιώσεως ή της καθυστερήσεως – Περιεχόμενο – Έλεγχος από τον εθνικό δικαστή
(Κανονισμός 261/2004 του Ευρωπαϊκού Κοινοβουλίου και του Συμβουλίου, αιτιολογικές σκέψεις 14 και 15 και άρθρα 5 § 3, και 7)
(βλ. σκέψεις 16-23 και διατακτ.)
Διατακτικό
Το άρθρο 5, παράγραφος 3, του κανονισμού (EΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91,
έχει την έννοια ότι:
η διακοπή της φάσεως απογειώσεως ενός αεροσκάφους λόγω προσκρούσεως σε αυτό πτηνών, με συνέπεια τη διενέργεια ελιγμού πεδήσεως έκτακτης ανάγκης ο οποίος συνεπάγεται την πρόκληση ζημίας στα ελαστικά του εν λόγω αεροσκάφους, εμπίπτει στην έννοια της «έκτακτης περίστασης» της εν λόγω διατάξεως.